  Виталий Пронин Кылем арняе Удмурт кун университетлэн издательствояз «Удмурт кыл» дышетскон книга потӥз. Сое дасяз диалектъёсысь кылъёсыз картаос вылын возьматон но кылтӥрлыклэсь азинскемзэ эскерон бордын ужась лаборатория. Книгае пыремын туала удмурт кыллэн правилоосыз, соосты юнматӥсь ужъёс, текстъёс, калык кылосысь материалъёс. Ог 400 бамъем ужлэсь ӝынызэ басьтэ удмурт-ӟуч но ӟуч-удмурт кыллюкам.Та уж ярамон луоз удмурт кылэз ас кожаз дышетӥсь муртъёслы, студентъёслы но бадӟым классъёсысь дышетскисьёслы.Авторез Екатерина Назарова али Москваын улэ, ужзэ азьвылгес, Ижын ужакуз, дасяз. Книгалэн тодосъя редакторез - Р.Ш. Насибуллин, филологи наукаосъя доктор, рецензентъёсыз - Педагогика но социальной наукаосъя Академилэн действительной членэз (академикез), педагогика наукаосъя доктор Г.Н. Никольская, философия наукаосъя доктор Л.Л. Карпова, кылосбур наукаосъя кандидат О.Б. Стрелкова.8-тӥ оштолэзе Эшъяськон юртын 16.00 часын «Удмурт кыл» дышетскон книгалэн презентациез ортчоз. Теги: РифНасибуллин удмурткыл удмурткылъяправилоос  